Лев Толстой
Ученият син

Превод от руски: Ангел Каралийчев, —

chitanka.info

Един син отишъл от града при баща си в село. Бащата рекъл:

— Сега е коситба, вземи греблото и да вървим, ще ми помогнеш.

А на сина не му се искало да работи и рекъл:

— Аз съм учил науки и всичките селски думи съм забравил; какво е туй гребло?

Но щом тръгнал по двора, настъпил греблото и то го ударило по челото. Тогава той си спомнил какво е гребло, хванал се за челото и казал:

— Кой глупак е хвърлил тука греблото!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.